**मालिक के स्थान पर ऐजेन्ट द्वारा भुगतान की गई धनराशि की .**

**वसूली करने के वास्ते वाद योजित किया जाना**

**(Suit by an Agent for Money Paid on Behalf of the Principal)**

न्यायालय............

वाद नंबर ............ सन् ..........

 अ०ब०स० ............ वादी

**बनाम**

स०द० फ० ............ प्रतिवादी

उपरोक्त नामित वादी निम्न प्रकार सविनय निवेदन करता है :

1. यह कि वादी ............ (स्थान का नाम) ............ में अपना कमीशन ऐजेन्ट का व्यापार करता है।
2. यह कि प्रतिवादी द्वारा वादी को अपना कमीशन ऐजेन्ट नियुक्त किया गया था और प्रतिवादी के आदेश पर अनाज की खरीद फरोख्त करता था और उक्त में से वादी द्वारा प्रतिवादी के वास्ते की गई बिक्री पर ...........: % कमीशन देने का वायदा किया गया था। इसके अतिरिक्त वादी द्वारा ऐसी किसी खरीद के वास्ते निवेषित राशि पर 12% ब्याज देने का भी करार किया गया था।
3. यह कि प्रतिवादी द्वारा ............ कुंटल गेहूँ क्रय करने का आदेश दिया गया और यह भी कहा गया कि आगामी आदेशों तक उसे अपने पास ही रोके रखे।
4. यह कि वादी द्वारा उक्त मात्रा में अंकन रु० ............ में गेहूँ क्रय किया गया और उसे अपने ही गोदाम में रखा।
5. यह कि प्रतिवादी द्वारा दिनांक ............ को तार द्वारा अनाज को बाजार भाव पर विक्रय करने का आदेश दिया गया और वादी द्वारा तदानुसार उसकी बिक्री अंकन ............रु० में दिनांक ............. को कर दी गई जिसमें अंकन ............ रु० का लाभ अर्जित किया गया और जिसका भूगतान क्रेता द्वारा प्रतिवादी को एक बैंक ड्राफ्ट द्वारा किया गया जो कि वादी के माध्यम से ही प्रतिवादी को भेजा गया।
6. यह कि प्रतिवादी द्वारा केवल अंकन रु० ............ का बैंक ड्राफ्ट भेजा और अन्य कोई देय अधिक राशि लिखित अनुरोध करने पर भी नहीं भेजी गई। अनुरोध नोटिस की प्रतिवादी पर दिनाँक ............ को तामील हुई थी।
7. यह कि प्रतिवादी पर वादी का अंकन रु० ............ कमीशन के रूप में और नियोजित धन पर प्रोदभूत ब्याज अंकन ............ रु० कुल योग रु० ............ देय है।
8. यह कि वाद का कारण प्रतिवादी के आदेश पर गेहूँ क्रय करने में धन नियोजित करने की दिनॉक ........., उसका विक्रय करने में अर्जित लाभ में कमीशन देय होने की दिनाँक .... तथा प्रतिवादी पर नोटिस तामील होने की दिनाँक ......... को माननीय न्यायालय के क्षेत्राधिकार में उत्पन्न हुआ और माननीय न्यायालय को वाद के श्रवण करने का क्षेत्राधिकार प्राप्त है।
9. यह कि न्यायालय के क्षेत्राधिकार एवं न्याय शुल्क के उद्देश्य से वाद का मूल्याँकन ..... रु० पर किया जाता है और तदानुसार न्याय शुल्क भुगतान किया जाता है।
10. यह कि वादी माननीय न्यायालय से प्रतिवादी के विरुद्ध निम्न अनुतोष प्रदान किये जाने की प्रार्थना करता है

**अनुतोष की माँग** :

(क) वादी के पक्ष में प्रतिवादी के विरुद्ध अंकन ......... रु० तथा उस पर वाद योजन की तिथि से भुगतान की तिथि तक .........% वार्षिक ब्याज दिलाने की आज्ञाप्ति पारित करने की कृपा करें।

(ख) वादी को प्रतिवादी से वाद का व्यय दिलाया जावे। (ग) माननीय न्यायालय की राय में जो अन्य उचित अनुतोष हो, दिलाया जावे।

**वादी .........**

**द्वारा अधिवक्ता ....**

**सत्यापन**

मैं कि ............ वादी यह प्रमाणित करता हूँ कि पैरा 1 से 7 मेरी व्यक्तिगत जानकारी में सत्य है और पैरा 8 और 9 कानूनी सलाह पर आधारित हैं जो मेरे विश्वास में सत्य है।

 **सत्यापन :-दिनांक ............ दिन ............ स्थान ............. वादी**